לכמה אורחים להתחייב?
שימו לב! ברוב המקומות, כמעט תמיד ניתן לעלות במספר האורחים אליהם התחייבתם, אבל לא לרדת. אל תרגישו לארג'ים ואל תתפתו להתחייב על מספר מופרך שאליו יהיה קשה להגיע. שימו לב שמתוך רשימת המוזמנים שלכם לא כולם יגיעו, וגם מתוך אלה שיאשרו שבוע לפני, תמיד יהיו בלתמ''ים שיפגעו בנתונים.
ראשית, אין טוב ממראה עיניים. אם מתאפשר תגיעו לראות אותו מתפקד באירוע אם מדובר בדי ג'יי, הסתכלו על תוצרים אם מדובר בצלם. כמו כן, בקשת המלצות יכולה לתרום לכם מאוד, במיוחד מחברים עם טעם דומה.
שימו לב! ברוב המקומות, כמעט תמיד ניתן לעלות במספר האורחים אליהם התחייבתם, אבל לא לרדת. אל תרגישו לארג'ים ואל תתפתו להתחייב על מספר מופרך שאליו יהיה קשה להגיע. שימו לב שמתוך רשימת המוזמנים שלכם לא כולם יגיעו, וגם מתוך אלה שיאשרו שבוע לפני, תמיד יהיו בלתמ''ים שיפגעו בנתונים. עכשיו תנשמי, נראה לך שלארגן חתונה זה אחד הדברים הכי מסובכים שנאלצת להתמודד איתם אבל בעצם, מדובר בפאזל עם מעט מאוד חלקים, ברשימת צ'קליסט אפילו, אם תעקבי אחריה- תוכלי לארגן את חתונת חלומותייך. אין ספק שהדבר הראשון להתחיל ממנו הוא רשימת המוזמנים. האצילו סמכויות, תנו להורים של כל צד להכין רשימה ולהעביר לכם וגם אתם, הכינו כל אחד רשימה נפרדת. עברו על אנשי הקשר בזכרון, על תקופות בחייכם כמו צבא, לימודים ואם יש לכם סבלנות אפילו על חברי פייסבוק. לאט לאט תתחיל להתגבש רשימה כללית, ממנה תצמצמו. הרשימה הזאת תשמש אתכם, תאמינו או לא, גם עד אחרי החתונה. אנא- עשו מאמץ בזה הרגע והכניסו את השמות והמספרים לטבלת אקסל או לתוכנת הiplan (אם המקום בו סגרתם עובד איתה) והקפידו לעדכן אותה ככל הניתן. גם בתום החתונה כאשר תפתחו את הצ'קים, תוכלו להכניס את הנתונים המתאימים באופן מסודר. אחרי הרשימה, הדבר החשוב ביותר הוא לסגור תאריך, משמע- לסגור מקום. אחריו, תתחילו ממש כמו פאזל לקבוע עם שלל הספקים ולהפוך חלום למציאות. באופן כללי, ככל שתתחילו לתכנן מוקדם יותר, כך תוכלו לבחון את הדברים יותר לעומק ולהגיע להחלטות מושכלות ובלתי מתפשרות. אין ספק שאחד הדברים החשובים ביותר הוא הלוקיישן, שכן התאריכים הולכים ואוזלים עם הזמן ואתם לא רוצים למצוא עצמכם מתפשרים על תאריך רק כי התחלתם מאוחר מדי. החליטו על עקרונות שחשובים לכם כמו יום בשבוע או מיקום גיאוגרפי וכך תסננו רק את המקומות הרלוונטים. לאחר מכן, קבעו פגישה והגיעו להתרשם. לכמה מוזמנים הוא מכיל, האם מתקיימים במקום זה מספר אירועים בו זמנית, האם הוא מוגבל מבחינת שעות? האם האקוסטיקה תאפשר למבוגרים בצד לדבר? האם למקום יש רשיון עסק? חנייה, גנרטור, אלטרנטיבה ליום גשום? וכו'. שימו לב, לא מן הנמנע שיצוצו וויכוחים ואי אילו אי הסכמות בינך לבין בן הזוג. ראשית, חשוב לדעת שזה בסדר, אתם לא אותו בן אדם ולכל אחד חשובים דברים שונים. נסו למפות ביניכם על מה לא תהיו מוכנים להתפשר בשום אופן, מה חשוב לכם כזוג, מה חשוב רק לצד אחד ויאפשר גמישות מצד השני. נסו לחלק את העבודה בצורה שתהיה מקובלת על שניכם ותמיד תזכרו- אתם לא הזוג הראשון ובטח לא האחרון שרב בעת ארגון האירוע. זה בסדר, ניתן למצוא היום בשוק לא מעט חברות או אנשי הפקה מיומנים שידעו לתכנן עבורכם את החתונה ולעשות את כל המטלות בשבילכם. יש אנשים שזו עבודתם והיא גם יכולה לכלול מחירים טובים יותר, לכן אם תכנון החתונה לא נראה לכם, דעו שיש פתרונות אחרים. בשעה טובה, עכשיו ניתן למלא את האולם בכל טוב. די ג'יי, צלם סטילס, וידיאו, קייטרינג ובר, רב, שמלה, איפור, שיער, אטרקציות, הסעות, מגנטים, וכל מה שחלמתם עליו כ"כ הרבה זמן. רק שימו לב לתאם עם כולם לתאריך הנכון.. ראשית, אין טוב ממראה עיניים. אם מתאפשר תגיעו לראות אותו מתפקד באירוע אם מדובר בדי ג'יי, הסתכלו על תוצרים אם מדובר בצלם. כמו כן, בקשת המלצות יכולה לתרום לכם מאוד, במיוחד מחברים עם טעם דומה. לא כל די ג'יי שניגן בבר שישבתם בו בשישי בערב יוכל להרים לכם את החתונה. הכי חשוב הוא שתסכימו ביניכם מה הסגנון המוזיקלי ששניכם מתחברים אליו. מיינסטרים? מזרחית? מטאל כבד? אחרי שהסגנון הכללי ברור אפשר להתחיל להתאים את איש המקצוע. לא לשכוח לשלם לאקו''ם! כמות הצלמים צריכה להיות בהתאם לגודל האירוע שלכם. ככל שהאירוע יהיה גדול יותר, כך יעלה מספר הצלמים ולכן, חשוב להתייעץ עם הצלם ולעדכן אותו בכמות המוזמנים המדויקת. חשוב להסתכל על תיק העבודות של הצלם כדי להתרשם. אם אתם שונאים מצלמות ולא מתאים לכם לבלות את היום בלדגמן, בחרו צלם דוקומנטרי שינציח את הקיים, במקום ליצור אותו. יש שלל סגנונות צילום ושלל דרכי עבודה והדבר הכי חשוב הוא למצוא את האחד שיתרגם את השפה שלכם כזוג בתמונות שלו, לזכרונות מודפסים שלא יגרמו לכם להגיד "וואו, זה כל כך לא אנחנו"... הרבה מהמאפרים וממעצבי השיער לא מספקים עבודת נסיון כחלק מהעסקה. אם זה לא בא בחשבון, זה משהו שצריך לבדוק מראש. כמו כן, ניתן להתרשם מהדף העסקי ולקבוע פגישה כדי להתרשם פנים מול פנים. יש חלוקה, בעיקר לפי סוג שיער. חשוב לבחור מעצב שיער שידע לעבוד עם שיערך. בין אם חלק או מתולתל, יש שלל אנשי מקצוע שמתמחים בסוגי השיער השונים ויוכלו להתמודד איתו ולהוציא ממנו את המירב. ראשית, החליטי על דרך פעולה. האם תרצי להסתובב ולחפש? להזמין מהאינטרנט? לקנות בחופשה בחו''ל? לשכור? לתפור מאפס? אחרי שהחלטת, קבעי תור במקומות הרלוונטיים אליהם את מתחברת. הדבר הכי חשוב הוא להרגיש את. בנוסף הנה כמה נקודות: צבע השמלה- לנשים עם גוון עור צהבהב יתאים יותר לבן ולבנות בעלות גוון עור אדמדם יותר שמנת. וכך גם מבחינת מבנה הגוף- לבנות בעלות חזה גדול יתאים בדרך כלל מחשוף וי עמוק וצר או צווארון גבוה. מבחינת מותן- אם יש לך גזרה ישרה, כך גם השמלה צריכה להיות, בלי חיתוכים במותן. אם יש לך מותן צרה וירכיים רחבות, חלק תחתון נפוח בדרך כלל יהלום את הגזרה יותר. לא תמיד כדאי להעמיס באקססוריז, אחרי הכל את צריכה להרגיש כמה שיותר בנוח. זכרי היטב את הבד של השמלה, אולי אפילו תצליחי לבקש דוגמית קטנה ממעצבת שמלות הכלה שלך ויחד איתה תלכי למסע קניות של אקססוריז. אותו כנ''ל לגבי הנעליים. טיפ חשוב- הסתובבי עם הנעליים בבית כמה שיותר לפני האירוע, כדי להתרגל אליהן. מדובר כאן על משהו מאוד אינדיווידואלי. יש אנשים שחשוב להם האוכל ולכן, כנראה יבחרו באולם עם קייטרינג מוכר ויש כאלה שכבר השלימו עם העובדה שאוכל בחתונה לעולם לא יהיה כמו במסעדה ושיחררו. שימו לב לטעום את המנות מראש, לשאול כל שאלה שעולה לכם לראש ולוודא כיצד בדיוק הדברים הולכים להראות ביום האירוע, על מנת שתוכלו להיות רגועים שהאורחים שלכם יהיו שבעים ממגוון מנות רחב שיתאים למכנה המשותף הרחב ביותר. עיצוב ומיתוג החתונה הם בדיוק מה שיתן את הטאץ' האישי שלכם וישקף את מי שאתם בפני האורחים. חשוב שהמעצב/ת יהיו אסרטיבים עם חזון, אבל לא יותר מדי. הסגנון שלכם הוא זה שצריך להכתיב את דרך הפעולה ולא הסגנון שלהם. כך גם לגבי הזמנות, חשוב שהתוצאה הסופית תשקף את מי שאתם כזוג, ולא את הסגנון הקבוע של מי שמעצב אותה. אם פעם היה נהוג להיפגש עם האורחים או לשים להם הזמנה פיזית בתיבת הדואר, אפשר לומר די בבטחה שכיום ההזמנות מחולקות בעיקר לחברים של ההורים או כל אלה שנופלים בקטגורית "המבוגרים" ולשאר אפשר לגמרי להכין גרסת וואטסאפ שלעולם לא תלך לאיבוד בערימות הדואר. נהוג לחלק את ההזמנות כחודש לפני האירוע כך שמדובר במספיק זמן על מנת לשריין את היום, אך לא יותר מדי זמן בשביל לשכוח מהאירוע. באופן עקרוני עומדות בפנייך שתי אופציות, האחת, לסנג'ר את החברות הטובות ואת האחים ולחלק ביניהם את מספרי הטלפון של האורחים. היתרון הגדול כאן הוא המחיר- אפס. מצד שני, לא לכולם יהיה כוח ואנרגיה להשקיע, "לרדוף" אחרי אלה שלא ענו וכך התחזית למספר המוזמנים הסופי עלולה להיפגע. נסו לחשוב מה עדיף, לחסוך כסף על אישורי הגעה או להשקיע אותו בחברה שתוכל להתחייב לכם על נתונים מתאימים לפני האירוע. זה הרי ידוע שהנתונים האלה, שווים כסף. כאן באמת חשובה הכימיה ובעיקר תיאום הציפיות לגבי אורך הטקס ותוכנו. כולנו יודעות שלטקס החופה יש המון גוונים, וחשוב שתבחרו את התוכן שמתאים לכם כזוג, גם אם מדובר בטקס אורתודוכסי עם מבנה קבוע. לא כולם מכירים את הרב או הרבה מראש ולכן המידע הזה הוא ליבה של הבחירה, כדי שלא תהיו מופתעים במעמד החופה. נסו להיזכר בחתונה בה נהניתם מטקס החופה, אז תוכלו להגיע בקלות רבה אל האדם שהנחה אותה, או לפחות לספר לו מה תרצו שיאמר מתחת לארבעת המוטות. יש כל מיני דרכים להתחתן, אורתודוכסי, רפורמי, חתונה שווה ולכל אחת "מטלות" משלה, דאגו לשאול את הגוף עמו סגרתם על מקווה, הדרכת כלה, מסמכים לפתיחת תיק וכדומה. לבחירתכם בלבד. נסו לחשוב על החתונות האחרונות בהן הייתם, ממה נהניתם? מעמדת מגנטים? ממסך לבן? מבר קוקטיילים משודרג? מלהקה? יש כל כך הרבה אופציות לאטרקציות מגניבות וייחודיות, נסו לחשוב מה מדבר אליכם ומה הייתם רוצים להעניק לאורחים שלכם כמזכרת או זיכרון. אין ספק שמדובר בתקופה מלחיצה. הקפידו לא להיכנס לשיחות הנוגעות לארגונים עם בן הזוג בכל רגע נתון, למרות שבשלב מסוים זה משתלט. פנקו את עצמכם מדי פעם בערב שקט ורומנטי, צאו למסעדה, לסרט, אפילו להליכה, היזכרו למה בחרתם להתחתן אחד עם השני ולא רק להתייעץ בנושאים פרקטיים לערב אחד. המזל הוא קודם כל, שלא את אחראית עליה. מה שכן, הכיני רשימה של הבנות שתרצי שיהיו שם והקפידי להגיד לחברה המארגנת מה את לא רוצה. ככה, אלמנט ההפתעה יישאר. זה מאוד תלוי מה הלו''ז שלכם. האם יש לכם אפשרות לעשות פאוז רגע אחרי החתונה ולהתאוורר? האם רק כמה חודשים אחרי? האם תרצו להתחיל במיני מון ורק אחר כך לתכנן משהו גדול או האם בכלל לא? זה היופי, שהכל אפשרי. הכי חשוב הוא להבין ראשית מה התקציב שיעמוד לרשותכם ולכמה זמן תרצו להתעופף מכאן. לאחר מכאן, דברו על יעדים אטרקטיביים, אפילו פתחו מפה ותתחילו להפליג בדמיון- השאר יבוא לבד. מניקור-פדיקור, מעטפות נפרדות לכל מקבלי הטיפים, תשלום לספקים, החליטו מי מסיע אתכם לאירוע ושומר על הרכב בזמן הצילומים, בחרו שיר יפה לרגע בו החתן רואה את הכלה, דאגו לאיש קשר בזמן האירוע שיטפל בדברים כמו שולחנות ספייר, החליטו לאן לוקחים את הצ'קים בסוף האירוע, הכינו תיק שיהיה איתכם באירוע. תיק לאירוע ובו פלסטרים, ערכת טאצ' אפ, חזייה ותחתונים ספייר, כפכפים, חולצה נוספת לחתן, מטען, בושם וכל מה שעולה על דעתכם. אגב, גם הטבעות, אישור מהמקווה, הטלית והכיפה במקרה הצורך- חייבות להיכנס לתיק ולא להישכח בצד. הקפידו לסיים את מסיבות הרווקות, המקווה ושלל האירועים החברתיים עד יומיים לפני החתונה על מנת שיום לפני יהיה יום רגוע ושקט עד כמה שניתן. השתדלו שלא לאכול במקומות זרים, לערוך אימון אינטנסיבי או כל מה שעלול לגרום להשלכות לא צפויות. אנחנו צריכות אותך בשיאך מחר! הרבה כלות מעדיפות להתארגן בחדר בבית מלון בעיקר כי זה פוטוגני להפליא, אבל לא תמיד נוח לשנע את עצמך בבוקר החתונה במוניות עם קולבים, תיקים, שקיות ומה לא. אם את יודעת שאת אדם לחוץ שצריך משהו מוכר ומעדיף פחות להתרוצץ בבוקר חשוב כזה, בחרי להתארגן בבית, אצל ההורים, או כל מה שירגיע אותך וירגיש לך נעים. קודם כל ליהנות, שנית, לאכול! לפעמים ההתרגשות פוגמת ברעב אבל חשוב לזכור שיש יום ארוך לפנייך ואת חייבת להכניס משהו לגוף על מנת שיתפקד ושתרגישי טוב וחזקה מספיק להכיל את כל האושר שעומד לבוא. תשמעו, אמנם צילומים מהסוג הזה הם יפים ואומנותיים אבל אל תשכחו שאחריהם, אתם עוד צריכים להגיע לאירוע. אין טעם להרחיק, להגיע למקומות מבודדים, חמים, מלאי אפר ואבק, אם אתם מאלה שרוצות להגיע מתוקתקות ושלבות לאולם. קחו בחשבון שהאיפור עלול להבריק ושולי השמלה אולי להתלכלך ולכן, אם אתן מאלה שזה מלחיץ אותן, תדעו שכנראה מחוץ לאולם יש אחלה סט צילומים שיאפשר לכן להתנהל קצת יותר באיזי והיי, אין כמו קל''ב. נסו לחשוב על סגנון טבעות שיוכל לרוץ איתכם לאורך זמן, מכיוון שהטבעת עומדת לקשט את האצבע שלכם לנצח ולכן רצוי לא להשתעמם ממנה כבר בחודש הראשון.  הם בדרך כלל פשוטות יותר מהאירוסים ואינן בעלות טוויסט משוגע מדי, בדיוק מהסיבה הזאת. אם אתם לא בטוחים מי אמור לדאוג למה- תנו "ייפוי כוח" לבן משפחה או לחבר טוב להיות אחראי על דברים בזמן אמת. מנו אותו לכתובת באם מנהל האירוע רוצה לפתוח שולחנות רזרביים, אם הוא שם לב שהרחבה קצת מדלדלת ורוצה לעדכן את הדי ג'יי, אם יש איזה סרטון הפתעה שמחייב מקרן- מנו לכם איש חשוב מאוד שכזה, שיהיה הכתובת לכל הדברים הנ''ל. תשמעו, אין ספק שמדובר כאן באירוע בו אתם הבורג המרכזי. זה אולי מלחיץ מראש אבל תוך כדי זה כנראה יהיה הדבר הכי כיף בעולם. תנסי לשים לב שאת משוחררת מדאגות למעט הדאגה הגדולה ביותר: איך לעשות כמה שיותר כיף! אלו כמה שעות שלא יחזרו יותר ולכן, דאגות, חששות ולחצים לא יעזרו. שימי לב לחוות את הרגע, לא לתת לכלום לעבור לידך, לשים לב שאת זוכרת כמה שיותר פרטים מהאירוע הנפלא הזה כדי שמחר, תוכלי לרכל עליו עם כולם.